open-index/open-wikipedia-markdown huggingface dataset:
Almås

**Almås** eller **Almaas** er et etternavn. 962 personer heter Almås til etternavn i Norge (2005) og 225 heter Almaas (2005).

## Kjente personer
* Bjørn Esben Almaas, forfatter 
* Elsa Almås, forfatter 
* Gry Blekastad Almås (nyhetsoppleser 
* Ingvild Almås norsk økonomiforsker
* Jon Almaas, programleder og forfatter
Bodø Kontrollsentral

**Bodø Kontrollsentral** er en av Norges tre kontrollsentraler for luftfart og dekker Midt- og Nord-Norge. Stavanger og Oslo Kontrollsentraler dekker den sørlige delen av Norge. Bodø Kontrollsentral ligger ved Bodø lufthavn ved Bodø. Sentralen eies og drives av Avinor.

Det ble i 2004 bestemt at Bodø Kontrollsentral skulle bli nye Kontrollsentral Nord i Norge, og sentralen overtok derfor i 2005 ansvaret for luftrommet fra gamle Trondheim Kontrollsentral. Kontrollsentralen har 36 underliggende flyplasser (13 kontrollerte og 23 ukontrollerte regionale), inkludert Svalbard lufthavn, Longyear.

Ansvarsområdet strekker seg fra 62oN (Dovre) til 82oN (nord av Svalbard), og i vest fra 0oE og til grensa mot hhv. Sverige, Finland og Russland i øst. Kontrollsentralens område grenser til Stockholm, Rovaniemi, Murmansk og Reykjavik Kontrollsentraler i tillegg til Oslo og Stavanger Kontrollsentraler.

Det jobber i dag ca. 55 flygeledere samt ca. 37 lufttrafikktjenestefullmektiger ved kontrollsentralen. Disse er fordelt på tilsammen 6 sektorer:
Hässelby Strand tunnelbanestasjon

**Hässelby Strand tunnelbanestasjon** er en stasjon på Stockholms tunnelbane. Den ligger i bydelen Hässelby Strand i Västerort i Stockholm kommune. 

Stasjonen trafikkeres av T-bane 1 (grønn linje) og er endestasjonen for linje 19. Stasjonen ligger etter Hässelby Gård.

Stasjonen ble innviet 18. november 1958 som den 45. stasjonen i tunnelbanenettet. Den består av en utendørs plattform mellom Maltesholmsvägen og Persikogatan. Inngang i sør fra Fyrspannsgatan 171.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Gubbängen tunnelbanestasjon

**Gubbängen tunnelbanestasjon** er en stasjon på Stockholms tunnelbane. Den ligger i bydelen Gubbängen i Söderort i Stockholm kommune.

Stasjonen trafikkeres av T-bane 1 (grønn linje) og ligger mellom stasjonene Hökarängen og Tallkrogen. Stasjonen ble tatt i bruk 1. oktober 1950, da strekningen Slussen &ndash; Hökarängen ble innviet.

Stasjonen har en utendørs plattform ved Lingvägen og Gubbängstorget. Inngang enten fra Herrhagsvägen eller Gubbängstorget/Knektvägen.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Hökarängen tunnelbanestasjon

**Hökarängen tunnelbanestasjon** er en stasjon på Stockholms tunnelbane i bydelen Hökarängen i Söderort i Stockholm kommune. 

Stasjonen trafikkeres av T-bane 1 (grønn linje), og ligger mellom stasjonene Gubbängen og Farsta.

Stasjonen ligger utendørs ved Lingvägen, med inngang fra Örbyleden eller Lingvägen/Sirapsvägen. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Baufil

**Baufil** er en sag som kan brukes til å sage i metall eller bein. Den har et finere blad enn hva en vanlig sag har. Sagbladet er også hardere fordi det er typisk laget av høykarbonlegert stål. 

Små handholdte baufiler er typisk konstruert med et fint sagblad spendt i en metallbue, handtaket er ofte et pistolgrep. Sagbladet har tenner på den ene siden langs nesten hele bladets lengde, men med typisk bare en skjæreretning. Bladet til baufilen er typisk veldig sprøtt og må behandles korrekt for å unngå at det knekker. 

Store elektriske baufiler kan ofte erstatte båndsager på verksteder eller slakteri.  

## Se også
* Buesag

## Referanser
Hark Bohm

**Hark Bohm** (1939–2025) var en tysk skuespiller, manusforfatter, filmregissør, produsent og emeritert professor i filmvitenskap ved Institut für Theater, Musiktheater und Film ved Universität Hamburg.

Bohm var opprinnelig utdannet jurist. Han avbrøt imidlertid fullmektigperioden for å engasjere seg helt for filmkunst. Han spilte i flere filmer av Rainer Werner Fassbinder, hovedsakelig i pedantiske og autoritære roller.

I 1971 grunnla han Filmverlag der Autoren sammen med andre representanter for ny tysk film. I årene etter var han virksom som regissør og manusforfatter for kortfilmer, før han laget den prisbelønnede spillefilmen *[[Tschetan, der Indianerjunge]]*. Senere filmer hadde særlig et sosialkritisk innhold.

Bohm er også kjent som en av grunnleggerne av Hamburger Filmbüro (1979). Samme år tok han initiativ til Filmfest Hamburg sammen med Werner Herzog, Volker Schlöndorff og Wim Wenders, gjennom den såkalte «Hamburg-erklæringen». I 1993 etablerte han filmstudiet ved Universität Hamburg.

Han er bror av skuespilleren Marquard Bohm og adoptivfar til skuespilleren Uwe Bohm.

## Referanser


## Eksterne lenker
* 
*
Jan Fridthjof Bernt

**Jan Fridthjof Bernt** (født 1943) er en norsk jurist. Han er professor i juss, tidligere rektor (1996–1998) ved Universitetet i Bergen, tidligere styreleder for Holbergprisen og tidligere preses i Det Norske Videnskaps-Akademi.

Bernt tok juridisk embedseksamen ved Universitetet i Oslo i 1968, tok doktorgrad i juss ved Universitetet i Bergen i 1971 og ble utnevnt til professor i 1980.

Han har utgitt en rekke bøker og artikler innen blant annet forvaltningsrett, kommunalrett og i generell rettsvitenskap. Han er fagansvarlig for alminnelig forvaltningsrett i Store norske leksikon, og har forfattet en rekke artikler.   

Bernt har vært medlem og leder for en rekke offentlige lovutvalg, blant annet utvalgene som utredet universitetsloven og kommuneloven. I 1990-årene var han medlem av arbeidsutvalget i Arbeiderpartiets landskommunalutvalg.

I 2005 var Bernt preses i Det Norske Videnskaps-Akademi og han er i dag visepreses i akademiet. Han både vært rektor ved Universitetet i Bergen og prodekanus ved Det juridiske fakultet.

Han ble utnevnt til ridder av første klasse av St. Olavs orden i 2000. I 1997 ble Bernt utnevnt til storridder av Den islandske falkeorden.

## Bibliografi
* Med Synne Sæther Mæhle: *Rett, samfunn og demokrati*, Oslo 2007 
* Med Oddvar Overå: *Lov om kommuner og fylkeskommuner av 25. sept. 1992 nr. 107 med kommentarer*, Oslo 1993, 4. utg. Oslo 2006 
* *Lov om universiteter og høyskoler av 2005 med kommentarer*, Bergen 2006 
* Med Ørnulf Rasmussen: *Frihagens forvaltningsrett.* Bind I. Innledning til forvaltningsretten. Dokumentoffentlighet. Informasjonsbehandling. Inhabilitet. Saksbehandling. Klage og omgjøring, Bergen 2003 
* Med Oddvar Overå og Harald Hove: *Kommunalrett*, Oslo 1987, 4. utg. Oslo 2002 
* *Lov om universiteter og høgskoler med kommentarer*, Bergen 1996, 3. utg. Bergen 2000 
* Med Asbjørn Kjønstad, Alice Kjellevold og Harald Hove: *Sosial trygghet og rettssikkerhet*, Bergen 1993, 2. utg. Bergen 2000 
* Med David R. Doublet: *Juss, samfunn og rettsanvendelse. En introduksjon til rettsvitenskapen*, Oslo 1996,  2. utg. Oslo 1999 
* Med David R. Doublet: *Vitenskapsfilosofi for jurister – En innføring*, Bergen 1998 
* Med David R. Doublet: *Retten og vitenskapen. En introduksjon til rettsvitenskapens vitenskapsfilosofi*, Bergen 1992, 2. utg., Bergen 1993 
* *Avtaler med stat og kommune*, Bergen 1981

## Referanser


## Eksterne lenker
Storstrategispill

**Storstrategispill** (fra engelsk, «*grand strategy game*») er strategispill som tar for seg strategi på øverste nivå, og dreier seg ofte om kontroll av en hel nasjon eller imperiums ressurser.

Storstrategi er oftest avgjort av det politiske styret i landet med råd fra stabssjefene og andre høyt rangerte innen det militære. Grunnet dens store skop og antallet personer involvert, angår oftest storstrategi hele befolkningen, men detaljene om selve implementeringen av strategien (som for eksempel en militærallianses bakenforliggende grunner), holdes ofte skjult. En storstrategi kan vare mange år og til og med mange generasjoner.

Et klassisk eksempel på moderne storstrategi er avgjørelsen fra de allierte i annen verdenskrig om å konsentrere seg om Tyskland først.
## Referanser
Findláech av Moray

**Findláech av Moray**, eller **Findláech mac Ruaidrí**, var en småkonge eller mormaer av Moray i Skottland, og styrte fra en gang før 1014 og til han døde i 1020. Han er mest kjent for å være far til Macbeth, den skotske kongen som William Shakespeare skrev et berømt skuespill om.

I *[[Ulster-annalene]]* og *[[Leinsterboken]]* blir Findláech på gælisk kalt for *rí Alban*, «konge av Alba», noe som igjen betyr «konge av Skottland». Så langt som vi kjenner til fra andre kilder var den eneste for rí Alban på denne tiden Máel Coluim mac Cináeda, bedre kjent under sitt anglifiserte navn Malcolm II av Skottland. Tittelen kan da kun bety at Findláech, herskeren over Moray, ble forstått av en del mennesker som herskeren over nordlige Britannia, noe som neppe var tilfelle.

Uansett, Findláech er i ettertiden mest kjent som far til *Mac Bethad*, det vil si Macbeth, som igjen er mest kjent på grunn av at den store dramatikeren William Shakespeare skrev det berømte skuespillet *[[Macbeth (skuespill)|Macbeth]]* som til tross for sin litterære storhet ikke er spesielt historisk korrekt. En irsk historiker som på latin er kjent som Marianus Scotus kaller Macbeth derimot kun for *MacFindlaeg*.

Historikerne er rimelig sikre på at Findláech styrte før 1014 ettersom en norrøn kilde, *[[Orknøyingenes saga]]*, forteller om i forbindelsen med slaget ved Clontarf at Sigurd Lodvesson, jarl av Orknøyene mellom 991–1014, hadde deltatt i et slag med skottene hvor disse var ledet av en *jarl Finnlekr*. Finnlekr er blitt identifisert som Findláech av Moray. En irsk prinsesse ved navn Eithne lagde et banner for Sigurd Lodvesson som hadde et bilde av en ravn, Odins fugl. Sagaen forteller at Sigurd senere brakte med seg dette banneret til Clontarf hvor han ble drept. Hvis denne opplysningen om Finnlekr er korrekt må Findláech ha styrt i Moray før 1014.

Findláechs dødsdato, som nevnt overfor, er avledet fra *Ulster-annalene* som noterer at *1020 Finnloech m. Ruaidhri, ri Alban, a suis occisus est*, hvilket betyr at Findláech ble drept av sine egne folk i 1020. Ingen årsak blir nevnt for drapet, men skotske historikere antar at hans etterfølger Máel Coluim mac Máil Brigti hadde noe med drapet å gjøre. Tigernach-annalene forteller derimot at sønnene til denne var ansvarlige, og de sønnene vi kjenner navnene på er Máel Coluim og Gille Coemgáin som begge ville dra fordeler av Findláechs død ettersom de etterfulgte ham i Moray.

## Litteratur
* Anderson, Alan Orr, *Early Sources of Scottish History: AD 500-1286*, 2 Vols, (Edinburgh, 1922)
* Hudson, Benjamin T., *Kings of Celtic Scotland*, (Westport, 1994)

## Eksterne lenker
* Annals of Ulster (engelsk)
* Annals of Tigernach (engelsk)
* Book of Deer (engelsk)
Fylkesvei 870

**Fylkesvei 870** går mellom Granshagen og Alta bru i Alta kommune. Veien er 5,1&nbsp;km lang.

Frem til 2019 hadde veien betegnelsen fylkesvei 13 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 26 (Finnmark)

**Fylkesvei 26 i Finnmark** gikk mellom Tørrfossen og Bjørnstad bru i Alta kommune. Veien var 8,1&nbsp;km lang.

2019 ble veien erstattet av fylkesvei 8002 og fylkesvei 7992.

## Kommuner og knutepunkter

* Bjørnengen bru (Tverrelva, 24 m)

## Referanser


## Eksterne lenker
* Vegvesenets vegkart
Sesjon

:*Andre betydninger: En sesjon kan også være det tidsrom en forsamling sitter sammen uten lengre avbrudd for eksempel [[Stortingssesjon]].* 
**Sesjon** er Forsvarets metode for å finne ut om en person er tjenestedyktig eller ikke (klassifisering).  

## Egenerklæringen
Egenerklæringen er et skjema som skal fylles ut på Internett før sesjon. Det er obligatorisk for både gutter og jenter, og brukernavn og passord sendes til et helt årskull om gangen. På dette skjemaet skal man avgi informasjon om seg selv til Forsvaret, blant annet om: 

* Helse
* Utdanning
* Sosiale egenskaper
* Motivasjon og ønsker for en eventuell militærtjeneste

Forsvaret bruker disse opplysningene for å plukke ut hvem som skal møte til sesjon. 

## Sesjon
Sesjon er et personlig oppmøte på et av Forsvarets sesjonssenter. Her testes man grundigere for å fastslå om man er tjenestedyktig eller ikke. På grunnlag av Forsvarets behov og innhentede opplysninger kan personer som antas å være egnet til tjeneste, innkalles til sesjon. 

Hensikten med sesjon er: 
* Kontroll av helse, for å registrere en militær helseprofil (fastslå tjenestedyktighet)
* Å få informasjon om Forsvaret og tjenestemuligheter
* Å registrere ønsker om tjeneste i Forsvaret, eventuelt å bli fordelt direkte til en førstegangstjeneste

Sesjon består av:
* Administrative ting, som registrering 
* Teoretisk prøve (matematikk, ordlikhet og figurregler)
* Fysiske tester (løpetest på tredemølle, stille lengde, medisinballstøt, kroppsheving i bom)
* Samtale med lege
* Helseundersøkelse (vekt, høyde, blodtrykk, syn, hørsel)
* Samtale med offiser

## Etter sesjon
Resultatet av sesjon kan ha følgende utfall: 
* Klar til fordeling: Man er tjenestedyktig, men en eventuell innkalling til førstegangstjeneste er ikke bestemt (man kan kalles inn når Forsvaret har behov)
* Direktefordeling: Man avtaler med Forsvaret å bli innkalt til førstegangstjeneste på et bestemt tidspunkt og en bestemt avdeling
* Ikke tjenestedyktig: Man kalles ikke inn til militærtjeneste i fredstid
* Kjennelse utsatt: Avklaringen om tjenestedyktighet blir utsatt (blant annet ved midlertidig/udokumentert helseplage) 

Jenter født i 1997 og senere er vernepliktige.

## Tidligere ordninger
Fra 2010 til 2017 ble egenerklæringen benevnt sesjon del 1, mens selve sesjonen ble benevnt sesjon del 2.

## Referanser


## Eksterne lenker
*  Forsvarets offisielle side om sesjon
Egil Myklebust

**Egil Myklebust** (født 1942) er en norsk næringslivsleder som har vært direktør for Norsk Hydro og NHO. 

Myklebust er utdannet jurist fra Universitetet i Oslo i 1967.

Han startet sin yrkeskarriere som konsulent i Rikstrygdeverket 1968–1971 og var deretter ansatt i Norsk Hydro, først som advokat, deretter som direksjonssekretær 1977–1982 og personaldirektør 1982–1987. I 1987 gikk han til stillingen som administrerende direktør i Næringslivets Hovedorganisasjon (NHO). Han hadde stillingen frem til 1990 og var under denne tiden med på å lede omstillingsprosessen fra NAF til NHO. Etter tiden i NHO var han var generaldirektør i Norsk Hydro 1991–2001. Han fortsatte han som styreleder ved samme konsern frem til 2004.

Han har hatt flere verv, blant annet styreleder SAS og Norsk Hydro samt styremedlem i Universitetet i Oslo og i Norske Skog. Myklebust har flere ganger deltatt på konferanser arrangert av Bilderberg-gruppen.

I 1999 ble han utnevnt til kommandør av St. Olavs Orden.

Hen er sønn av laboratoriesjef Einar Torson Myklebust (1914–1994) og Else Sophie (1921–1996).

## Referanser
Jagerbomber

**Jagerbomber** er et hurtig og langtrekkende jagerfly hvis hovedoppgave er angrep mot bakkemål og skip. Det var et jagerfly som ble modifersert til å kunne bli brukt som både lett bombefly eller angrepsfly. Det skiller det fra et rent bombe- og angrepsfly først og fremst i sin opprinnelse, som et jagerfly som har blitt tilpasset til andre roller, mens bombefly og angrepsfly er utviklet spesielt for bombe- og angrepsroller.

Jagerbombere kan angripe samme type mål som tradisjonelle bombefly, men har den fordelen at de kan forsvare seg selv mot og angipe andre trusler fra luften. Ulempen er at de ikke kan bære samme mengden med våpen som et bombefly, og ofte heller ikke har samme rekkevidde.

Eksempler på jagerbombere er Focke-Wulf Fw 190F og G og Hawker Tempest fra den andre verdenskrig, og de mer moderne Tornado IDS og Boeing F-15 Strike Eagle.

Selv om jagerbombefly fortsatt brukes, har begrepet jagerbombefly fått mindre betydning siden introduksjonen av raketter og guidede missiler i luftkrigføring. Moderne fly med lignende oppgaver kalles nå typisk multirolle kampfly eller generelt for angrepsfly (engelsk: *strike fighter*).

## Referanser


## Se også
* Angrepsfly
Fylkesvei 7930

**Fylkesvei 7930** går mellom Hellarberget og Søreng i Storfjord kommune. Veiens lengde er 8,2&nbsp;km.

Frem til 2019 hadde veien betegnelsen fylkesvei 322 (Troms).

## Kommuner og knutepunkter

*Kitdalen

## Referanser




## Eksterne lenker
* Vegvesenets vegkart 
*
Unionen av høyrekrefter

**Unionen av høyrekrefter** (russisk: ; *Sojuz pravykh sil*, SPS) var et nyliberalistisk politisk parti i Russland. Partiet stod for en økonomisk liberal og ellers liberalkonservativ politikk, og regnet seg som en del av en høyreorientert demokratisk opposisjonen mot president Vladimir Putin. Partiet var assosiert medlem av Den internasjonale demokratiske union, og var slik sett å regne som et søsterparti av Høyre i Norge.

SPS ble dannet som en valgallianse av uavhengige partier og politiske bevegelser før det russiske parlamentsvalget i 1999, og ble forbundet med markedsliberalisme, privatisering og politikken fra de såkalte unge reformatorene i 1990-årene, Anatolij Tsjubajs, Boris Nemtsov og Jegor Gajdar. Unionen fikk 8,3&nbsp;% av stemmene ved dette valget. Den 20. mai 2000 ble det stiftet som politisk parti. De første medlemmene av det øverste rådet i partiet var Jegor Gajdar, Sergej Kirijenko, Boris Nemtsov, Irina Khakamada og Anatolij Tsjubajs. Kirijenko og Gajdar hadde vært statsministre i Russland under president Boris Jeltsin, og Nemtsov og Tsjubajs hadde også hatt høye regjeringsposisjoner under de økonomiske reformene i 1990-årene. I desember 2001 ble Nemtsov valgt til leder av partiet, med Khakamada, Gajdar og Tsjubajs i andre ledende stillinger.

Ved parlamentsvalet i 2003 fikk SPS 3,9&nbsp;% av stemmene, og havnet dermed under sperregrensen på 5&nbsp;% for representasjon i Dumaen. Partiet fikk likevel inn tre representanter i enkeltmannskretser. Alle de fire fremste politikerne i partiet, Nemtsov, Khakamada, Gajdar og Tsjubajs, gikk av i januar 2004 som et resultat av dette, og et kollektivt lederskap tok over. SPS stilte ingen kandidat til presidentvalet i 2004, som en protest mot det de hevdet var uregelmessigheter ved valget i 2003. Irina Khakamada meldte seg da ut av partiet og stilte som uavhengig kandidat. Hun fikk 3,9&nbsp;% av stemmene.

I mai 2005 ble 29-åringen Nikita Belykh, lederen for SPS i Perm oblast og viseguvernør i Perm oblast, valgt til ny leder for partiet. På årsmøtet i 2004 erklærte SPS seg klare til å delta i en større demokratisk allianse ved parlamentsvalget i 2007. Det var spesielt snakk om å samarbeide med det liberale partiet Jabloko. Den 16. desember 2006 erklærte imidlertid Belykh at at samtalene hadde brutt sammen, i og med at «Jabloko ikke betraktet SPS som en likeverdig partner.» Ved valget til byparlamentet i Moskva stilte SPS felles liste med Jabloko. Dette samarbeidet fikk 11,1&nbsp;% av stemmene, og de var bare ett av tre partier, sammen med Forent Russland og Kommunistpartiet, som havnet over sperregensen. I 2007 fikk 0,96&nbsp;% av stemmene, og ble således ikke representert i Dumaen.

I 2008 gikk Belykh av som partileder, og Leonid Gozman fungerte i hans sted. Den 1. oktober 2008 vedtok partiet å slå seg sammen med Borgermakt og Russlands demokratiske parti for å danne det liberale partiet Rett sak.

## Eksterne lenker
*
Front patriotique rwandais

**Rwandas patriotiske front**, eller **Front patriotique rwandais** (**FPR**), var tutsienes armé i 1990-årene. Det i dag det styrende partiet i Rwanda, og partiet til president Paul Kagame. FPR kjempet mot hutuene og regjeringen under folkemordet i 1994. De var på side med tutsiene.

## Eksterne lenker

*
Astana

:*For sykkellaget Astana, se [[Pro Team Astana]]*

**Astana** (fra 2019 til 2022 *Nūr-Sūltan*) er hovedstaden i Kasakhstan. Astana er landets nest største by og ble hovedstad i 1998. Astana ligger ved elven Isjim.

Nasjonalmuseet for republikken Kasakhstan ligger i Astana.

## Historie
Byen ble valgt til hovedstad av president Nūrsūltan Nazarbaev i 1998, fordi den lå geografisk midt i landet, midt ute på slettene. Byen har få historiske bygninger, men har mye moderne arkitektur som bygges grunnet oljeindustrien. I november 2010 startet byggingen av Abu Dhabi Plaza. Bygningskomplekset, som omfatter 550 000 kvadratmeter ble åpnet i 2022. Det høyeste tårnet er 320 meter høyt og er den høyeste bygningen i Sentral-Asia.

Qasym-Jomart Toqaev tok over embetet som Kasakhstans president 20. mars 2019, og foreslo samme dag at hovedstaden skulle bytte navn fra Astana til Nūr-Sūltan for å hedre Nazarbaev. Navneendringen ble godkjent og formelt vedtatt av nasjonalforsamlingen samme dag.

I september 2022 kunngjorde Kasakhstans president Qasym-Jomart Toqaev at byen ville få igjen sitt tidligere navn, Astana. Dette ble iverksatt den 17. september 2022.

## Geografi
Astana ligger omtrent 200 kilometer nordvest for Karaganda og 1200 kilometer nordvest for Almaty, landets største by og tidligere hovedstad. Byen er omgitt av endeløse stepper som starter ved bygrensen.

## Politikk og administrasjon
Hovedstaden ble flyttet fra Almaty (tidligere transkribert som Alma-Ata) til Astana i 1998 for å blåse liv i Nord-Kasakhstan og flytte hjertet av landet lenger bort fra Kina.

Kasakhstan er delt inn i oblaster (regioner) og Astana ligger geografisk i Akmola oblast, men fordi Astana har status som «statlig viktig by» hører den ikke til oblasten administrativt sett.

### Vennskapsbyer

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Kultur

### Museer

* Nasjonalmuseet i Kasakhstan
* Atameken miniatyrpark

### Sport

* '''Astana''' Qazaqstan Team
* Barys '''Astana'''
* FK '''Astana'''
* '''Astana''' Arena
* Barys-arenaen 

#### Idrettsarrangement

* President’s Cup (tennis)
* '''Astana''' Open 2020
* '''Astana''' Open 2021
* '''Astana''' Open 2022
* '''Astana''' Open 2023
* Verdens Nomadeleker 2024

## Referanser


## Eksterne lenker
*
Massasje

**Massasje** er en form for mekanisk påvirkning av kroppens muskler. Manuell massasje utføres gjerne av en utdannet massør som undersøker musklenes tilstand og gir tilpasset behandling. Lignende effekt kan også oppnås ved bruk av utstyr som for eksempel massasjestol, uten den personlige tilpasningen.

## Klassisk massasje
Utøves ved rytmisk knaing og strekking av muskler. Dette lindrer smerte, reduserer muskelspenninger, stimulerer blod- og lymfesirkulasjonen, regulerer hormonbalansen og reduserer stress. Massasjen har effekt både lokalt og i hele kroppen.

## Avslapningsmassasje
Avslapningsmassasjen legger vekt på avspenning i form av myke og lette grep med god flyt. Målet er avkobling og stressreduksjon.

## Idrettsmassasje
Myker opp friske eller tidligere skadede områder som preges av spente og ømme muskler. Idrettsmassasje er ofte benyttet av de som ønsker og tåler en dypere massasje, og gjerne før eller etter en stor fysisk påkjenning, for eksempel en idrettskonkurranse. Dette gjøres for å kunne prestere maksimalt, redusere restitusjonstid og forebygge skader i muskulaturen. Idrettsmassasje bygger på klassisk massasje, men det brukes ofte mer kraft og intensitet.

## Utdanning
Massasjeutdanning i Norge er godt organisert. Det finnes flere skoler med omfattende kurs av høy kvalitet. En typisk grunnutdanning som gir tittelen Massør tar ca. et halvt år. Denne kan bygges ut med tilleggsfag innen massasjemetoder og/eller medisin. Man kan da kvalifisere seg til tittelen Massasjeterapeut. Disse titlene er ikke beskyttet, men det er ganske bred enighet i bransjen om hva de innebærer.

## Organisering
Utdanningskravene er formulert av Norsk bransjeråd for massasje. Det finnes flere medlemsorganisasjoner som tar opp massører som medlemmer, noe som blant annet er et krav for at massører skal få mva-fritak på linje med offentlige helsetjenester. Massørene registrerer seg da i Alternativregisteret i Brønnøysund som er myndighetenes organ for å kvalitetssikre terapeuters forretningsvirksomhet.

## Eksterne lenker
* Norsk Massasjeforening for profesjonelle massører (MF)
* Norges Massasjeforbund (NMF)
* Nasjonalt informasjonssenter for alternativ behandling (NIFAB)
Fylkesvei 7938

**Fylkesvei 7938** går mellom Klauvnesodden og Uløybukta på Uløya i Skjervøy, med ferge til Havnnes og Rotsund i Nordreisa. Veien (unntatt fergestrekningene) er 6,4&nbsp;km lang.

Tidligere (2012) gikk ferga fra Klauvnes, og det var også fergeforbindelse mellom Klauvnes og Flåten på Kågen.

Frem til 2019 hadde veien betegnelsen fylkesvei 342 (Troms).

## Kommuner og knutepunkter

*Endepunkt Klauvnes ferjeleie
* Ferge fra Uløybukta

* til  Havnnes
* og til  Rotsund →  Rotsund

## Referanser

## Eksterne lenker
* Vegvesenets vegkart 
*
Science (album)

***Science*** er et musikkalbum utgitt av den norske artisten Thomas Dybdahl i 2006. Albumet er Dybdahls fjerde album og er produsert av Dybdahl selv med hjelp av Øyvind Jakobsen. Albumet kom ut 18. september og debuterte på førsteplass på VG-lista og lå på listen i 20 uker. For albumet vant han Spellemannprisen 2006 i klassen mannlig artist.

## Sporliste
# «Something Real»
# «How It Feels»
# «Still My Body Aches»
# «No One Could Ever Know»
# «Dice»
# «Always»
# «U»
# «This Year»
# «Maury the Pawn»
# «Outro»
# «B A Part»
## Medvirkende
### Musikere
* Thomas Dybdahl - sang, gitar, bass på *No One Would Ever Know*, *Dice*, *Always*, *This Year*, *Maury the Pawn* og *B A Part*, piano på *No One Would Ever Know*, *Always*, pumpeorgel på *Dice* og *Maury the Pawn*, munnspill på *Always*, vibrafon på *Maury the Pawn*, mandolin på *Outro*, låtskriver, produsent, mixing 
* Øyvind Jakobsen - trommer, perkusjon, elektrisk orgel på *No One Would Ever Know*, pumpeorgel på *Dice* og *Maury the Pawn*, aluminium på *Outro*, co-produsent
* Nils Erga - fiolin/bratsj på *Something Real, *How It Feels*, *No One Would Ever Know* og *Maury the Pawn*
* [[Silje Salomonsen]] - vokal på *Something Real*, *Still My Body Aches*, *No One Would Ever Know*, *Dice*, *Always*, *This Year* og *B A Part*
* [[Ådne Sæverud]] - orgel på *Something Real*
* [[Morten Qvenild]] - piano på *Something Real*, *Still My Body Aches* og *U*
* [[Øyvind Berekvam]] - steelgitar på *Something Real*, *Dice*, *This Year*, *Maury the Pawn*, *Outro* og *B A Part*, munnspill på *Dice*
* [[Frode Gjerstad]] - bassklarinett på *Something Real*
* [[Per Zanussi]] - kontrabass på *Something Real* og *Still My Body Aches*
* [[John Lilja]] - kontrabass på *How It Feels* og *Outro*
* [[Arne Hovda]] - trekkspill på *How It Feels* og *No One Would Ever Know*
* [[Morten J. Olsen]] - strykearrangement på *Still My Body Aches* og *Always*
* [[TrondheimSolistene]] - strykeinstrumenter på *Still My Body Aches* og *Always*
* [[David Wallumrød]] - Hammond-orgel på *U*, *This Year*
* [[Nikolai Eilertsen]] - bass på *U*
* [[Martin Horntveth]] - trommer på *U*
* [[Bjørnar Mæland]] - perkusjon (*Aluminium*) på *Outro*
* [[Arne Skage jr.]] - slidegitar på *B A Part*
* [[Morten Abel]] - vokal på *B A Part*
===Øvrige===
* [[Rune Nordal]] - tekniker på *Still My Body Aches* og *Always*
* [[Christian Engfelt]] - tekniker på *U''
* Scott Hull - mastering
* Jean-Baptiste Mondino - fotograf
* Cakedesign - artwork
* Laurent Sanguinetti - artwork 
* Philippe Starck - artwork
Stray Dogs

***Stray Dogs*** er et album fra Thomas Dybdahl, med hjelp av hans faste band The Great October Sound samt Silje Salomonsen og Bertine Zetlitz. Det kom ut i 2003.

## Sporliste
# «Rain Down on Me» (Thomas Dybdahl/Per Kristian Ottestad)
# «Cecilia»
# «Make a Mess of Yourself»
# «Pale Green Eyes» (Dybdahl/Ottestad/Edie Kuhnle)
# «Either Way I'm Gone»
# «Honey»
# «Rise in Shame»
# «Stray Dogs» (Dybdahl/Kuhnle)
# «The Willow»
# «Stay Home»
# «Outro»
# «I Need Love Not Trouble» (bonusspor)
## Medvirkende
### Musikere
* Thomas Dybdahl - sang, gitar, bass, trommer, vibrafon, piano, orgel, låtskriver, tekniker, miksing, produsent
;the great October sound
** Ådne Sæverud - Hammond C3, juno, piano, kor
** Morten J. Olsen - trommer, perkusjon, vibrafon, piano, dill og dall
** Øyvind Jakobsen - trommer, perkusjon, kor
** Øyvind Berekvam - lapsteel gitar, munnspill, kor
** Eirik Lye - bass, kor
* Arne Skage jr. - div. gitarer på *Either Way I'm Gone*
* Silje Salomonsen - vokal på *Cecilia* og *Make a Mess of Yourself*
* Håvard Rosenberg - ambience på *Either Way I'm Gone*
* Bertine Zetlitz - vokal på *Pale Green Eyes*
* Frode Gjerstad - klarinetter på *Honey*
* Gjertrud Økland - fiolin på *Stay Home*
* Morten J. Olsen - piano/e-bow på *Outro*
* Mike Daly - på *I Need Love Not Trouble*
* Edie Kuhnle - på *I Need Love Not Trouble*
* Alle på Checkpoint Charlie 31. mars 2003 - kor på *Honey*
### Øvrige
* Johannes Worsøe Berg - fotograf
* Martin Guttormsen - fotograf
* Scott Hull - mastering
* Snorre Seim - coverdesign

## Eksterne lenker
*
Errata

**Errata** (latin, entall:*erratum*) betyr *[[feil]]*. Ordet er fortsatt i bruk i forbindelse med utgivelser av bokverk der presisjon og etterrettelighet er særlig viktig og feil er blitt oppdaget etter at det ble for sent å rette på manuskriptet. Da blir det lagt inn et ark med fortegnelse over sidenummer, linjetall og hva som skal være rett.

I dagligspråk og avisspråk snakker vi om skrivefeil, trykkfeil og inkurier. Leksika gjør det ikke, det gir et dårlig image. Der kommer man med sidene «Rettinger og hendelser kommet til etter at boken kom i trykken.»

Skrivefeil dekker alt fra slurv til misoppfatninger. Disse føres videre til å bli trykkfeil.
*Inkurie* (lat. *incuria*, skjødesløshet), forglemmelse, uoppmerksomhet, brukes slik: «Ved en inkurie ble billedteksten feil. Her viser vi bildet med riktig tekst.»

Trykkfeil var mer alvorlig den gang tekst ble satt opp med støpte typer. Da kunne det lett oppstå linjefeil og andre rariteter. For å unngå dette hadde man korrekturlesere som leste teksten speilvendt «i sats» og plukket og redigerte til det ble rett.

I dag vil skrivefeil lett oppstå ved redigering av tekst på to forskjellige skriveprogrammer, eller ved at skribent og medium har forskjellig sideoppsett og ikke får linjedeling eller orddeling på riktig plass. Wikipedia bruker et skriveprogram som unngår de sistnevnte problemene. I tillegg kommer skriveprogrammenes ordforståelse og ordforråd.

Psykoanalysen tar opp en type feil som hevdes å være motivert av det underbevisste. Sigmund Freud holdt i en forelesningsserie fram at mange fenomener som på tysk hadde forstavelsen «Ver»:
*vergessen, verlegen, verschieben, verschreiben, versprechen* osv. kunne forstås ved at det ikke- bevisste hadde kraft til å endre en persons adferd utenom hva personen bevisst ønsket og ville. Et klassisk eksempel fra keisertidens Tyskland slik det framstår i norsk språkdrakt: En  avis skulle referere en begivenhet der *kronprinsen* var til stede. Dagen etter sto det at *kronpirsen* hadde kastet glans over tilstelningen, nummeret etter skulle man rette og unnskylde og det ble til: *kornprisen*, og neste forsøk ga *knorpnirsen* – den ga opp. Avisen var republikansk. Forestillingen om motiverte feil finnes i engelsk uttrykt som *«A Freudian Slip»*.

## Kilder
* *Store norske leksikon* 
* *Psykoanalysen* (Gyldendal 1957)
Norsk Elektriker og Kraftstasjonsforbund

**Norsk Elektriker og Kraftstasjonsforbund** (NEKF) var et norsk fagforbund tilsluttet LO og ble etablert 18. juli 1918 som Norsk Elektrikkerforening, og byttet til NEKF i 1922. Gjennom 1920-tallet og 1930-tallet meldte forbundet seg inn og ut av LO flere ganger.

Høsten 1998 valgte forbundet å slå seg sammen med Tele- og Dataforbundet til det nye EL og IT Forbundet.
Tele- og Dataforbundet

**Tele- og Dataforbundet** var et norsk fagforbund tilsluttet LO og ble etablert 18. november 1988 gjennom en sammenslåing av Norsk Teletjeneste Forbund og Den norske teleorganisasjon. Forbundet organiserte i hovedsak ansatte i Televerket, kystradiotjenesten, private telefonselskaper, NRK og NTB. Etter fusjonen ble det satt større fokus på å organisere ansatte i den voksende databransjen.

Høsten 1998 valgte forbundet å slå seg sammen med Norsk Elektriker og Kraftstasjonsforbund til det nye EL og IT Forbundet.
N-Gage

**Nokia N-Gage** er en etterkommer av Nokia 60-serien, og ble presentert 7. oktober 2003. Mobilen betegnes som en spillmobil, og det er en rekke spill tilgjengelig for N-Gage.
## Eksterne lenker
*
Fylkesvei 7336

**Fylkesvei 7336** går mellom Leira og Bjortjønna i Grane kommune i Nordland.

Veien er del av *[[Villmarksveien]]*.

## Kommuner og knutepunkter

 

## Eksterne lenker
* Vegvesenets vegkart 
*
Juvénal Habyarimana

**Juvénal Habyarimana** () var en (hutu) general som overtok makten som president i Rwanda ved et blodig kupp i 1973. Han var president til han ble drept den 6. april 1994, da flyet han satt i ble skutt ned. Denne hendelsen utløste folkemordet i Rwanda.

## Referanser
Fylkesvei 7952

**Fylkesvei 7952** går mellom Berglund på Uløya og Rotsund på fastlandet i Nordreisa kommune. Veien over land er 6,6&nbsp;km lang, fergestrekningen 1,9&nbsp;km.

Frem til 2019 hadde veien betegnelsen fylkesvei 357 (Troms).

## Kommuner og knutepunkter

*Endepunkt Berglund
*Arm Mor Lyngs plass fra Havnnes til Havnnes gamle ferjeleie (90 m)

*  fra Havnnes mot Uløybukta
* Ferge fra Havnnes ferjekai på Uløya
* til Rotsund
*  fra Rotsund mot Uløybukta

## Referanser


## Eksterne lenker
* Vegvesenets vegkart 
*
Karlsruher SC

**Karlsruher SC** er en tysk idrettsklubb fra byen Karlsruhe. Fotballaget spiller i 2. Bundesliga. 

## Meritter
* Tysk mester: 1909 (som *Karlsruher FC Phönix*)
* Tysk visemester: 1956
* Sørtysk mester: 1909, 1956, 1958, 1960, 1975
* UI-cup vinner: 1996
* DFB-cup vinner: 1955, 1956
* DFB-cup tapende finalist: 1960, 1996

## Plasseringer

## Referanser


## Eksterne lenker
*
LORAN

**LORAN** (**Long Range Navigation**) er et radionavigasjonssystem som bruker lavfrekvente radiosignaler fra tre eller flere stasjoner for å finne posisjonen for et fartøy eller fly.

Systemet bygger på samme prinsipp som GPS, hvor posisjonen finnes ved å ta tidsdifferansen fra et signal ble sendt, til signalet ble mottatt.

Den nåværende versjonen av LORAN som primært blir brukt er kalt LORAN-C, som opererer på lavfrekvensbåndet mellom 90 og 110&nbsp;kHz. Bølgelengdene er fra ca. 2,7 til 3,3&nbsp;km. En effektiv halvbølgedipolantenne må være halvparten så lang, men på grunn av kraftige sendere så kan enklere forkortede antenner brukes.

Mange nasjoner, inkludert USA, Japan, Norge og Russland har hatt LORAN-stasjoner i drift. Bruken av LORAN er avtagende, mye grunnet den store økningen i bruk av GPS i senere tid, men har også fått en viktig rolle som reservesystem etter hvert som svakheter i satellittbasert navigasjon har blitt bedre forstått. De langbølgede radiosignalene kan taes imot under vann og er derfor nyttige for undervannsbåter.

Liste over LORAN-C sendere. Stasjoner med antenne-tårn høyere enn 300&nbsp;m (984&nbsp;ft) er vist i **fet** skrift:

## Referanser
Speiderbønnen

**Speiderbønnen** og melodi ble skrevet av Hans Møller Gasmann i 1911. Melodien ble senere endret etter at ny melodi ble laget av Carl Søyland, speider og senere leder i 7. Kristiania. Sangen er spesielt skrevet for speidere og blir brukt i norske speidersammenhenger av både Norges KFUK-KFUM-speidere og Norges speiderforbund. Den er oversatt til nynorsk og engelsk.

## Bokmål

Kjære Far i høye himmel,
hør mitt hjertes stille bønn:
Hvor jeg er i verdens vrimmel,
la meg ferdes som din sønn.
La meg leve deg til ære,
hedre Norge, far og mor.
Andre folk til nytte å være.
Lyde Speiderlovens ord.

## Nynorsk

Kjære Far i høge himmel,
høyr mi stille hjartebøn:
kvar eg enn i verda vankar,
lat meg bli som sonen Din.*
lat meg leva deg til æra,
heidre Noreg, far og mor,
andre folk til hjelp få vera,
og so lyda lova vår.

- *endring i denne strofen er vedtatt på Styremøtet i Speidernes fellesorganisasjon 14/9 2006

Tidlegare versjon: lat meg vera sonen din.

## Fritt oversatt til engelsk
 
Dearest Father, high in heaven,
Hear the prayer of my heart:
In every corner of this world
Let me travel as your son;
Let me live life to your glory,
Honour Norway, and my parents,
Be of help to other people
And obey the Scouts' law's words.
Liste over byer på Mauritius

Dette er en **liste over byer på Mauritius**.

Det uten sammenligning største byområde på Mauritius er Port Louis. Området har 615&nbsp;505 innbyggere (1. januar 2005). Dermed bor omkring halvparten av landets befolkning i hovedstadsregionen.

I tabellen er byer med mer enn 8&nbsp;000 innbyggere tatt med. Antallet ved folketellingene 21. juli 1983 og 2. juli 2000 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
  

## Eksterne lenker
*  Central Statistical Office
*  (engelsk, tysk, fransk og spansk)
* Befolkningstall fra http://www.citypopulation.de/Mauritius.html (engelsk og tysk)
Svein Erik Bakke

**Svein Erik Bakke** (1947–2006), populært kalt «**Vaske-Bakke**», var en norsk finansmann.

Bakke vokste opp på Sørum på Romerike. Som 17-åring begynte det tidligere mobbeofferet å arbeide med renhold, og han «vasket seg opp» inntil hans renholdsselskap, Viking-gruppen, hadde over 750 ansatte og et overskudd på mellom 60 og 70 millioner i 2000. Bakke dreide etterhvert virksomheten over på eiendomsinvesteringer, og bidro sterkt til Trysils fremvekst som vintersportssted og hytteby.

Sommeren 2001 solgte Bakke seg ut av Viking-gruppen for å dekke gjeld han hadde pådratt seg gjennom blant annet valutaspekulasjon. En dyp depresjon førte til at han lille julaften samme år forsøkte å ta sitt liv. Bakke fortalte siden åpent om dette i media.

De siste årene av sitt liv drev Bakke med valutaspekulasjon og planlegging av et stort eiendomsprosjekt i Natal i Brasil. Høsten 2005 solgte han sin villa på Bygdøy i Oslo til staten, da Stoltenberg-regjeringen tilbød 30 millioner for eiendommen, slik at stranden kunne gjøres tilgjengelig for allmennheten.

Bakke ble funnet død i sin leilighet på Frogner i Oslo 21. november 2006. Han etterlot seg sin forlovede og to voksne barn fra det første av sine to ekteskap.

## Referanser


## Eksterne lenker
* E24 om Bakkes liv og dødsfall
Flore Singer Åslid

**Flore Singer Åslid** (født 12. oktober 1972, død 29. november 2016) var en norsk sosialantropolog, tilknyttet Sosialantropologisk institutt ved Norges teknisk-naturvitenskapelige universitet (NTNU).

Hun har gjort seg bemerket i offentligheten med innspill i debatten rundt narkotika-politikken. Hun arbeidet som stipendiat og postdoktor ved NTNU.

Et av hennes hovedpoeng er at de rusmiddelbrukendes erfaringsverden må tas på alvor for å forstå selve fenomenet. Hun forsvarte sin doktorgrad med tittelen *Facing the Dragon* ved NTNU i 2007.

## Publikasjoner
* Facing the Dragon: Exploring a conscious phenomenology of intoxication (Doktoravhandling om «hobbynarkomaner»)
* forskning.no Om «lørdagsnarkomane»
* «On the Outside Looking In: Growing Up in the Moonies» i: *Cultic Studies Review*, Vol. 2, No. 1, 2003
Imperiet

**Imperiet** var et svensk nyveivband, og ble opprinnelig dannet som et sideprosjekt til Ebba Grön under navnet **Rymdimperiet** i 1981. Da Ebba Grön gikk i oppløsning i 1983 ble Imperiet, etter noe utskiftning av medlemmer, et fulltidsprosjekt. Gruppa rakk å spille inn sju studioalbum og opparbeide seg ett solid navn innenfor den svenske musikkscenen før oppløsningen i 1988.

## Medlemmer
*Joakim Thåström: vokalist og gitar
*Stry Terrarie: orgel og sang (1983–1984)
*Gunnar Ljungsted: trommer (1983–1985)
*Christian Falk: bass
*Per Hägglund: saxofon og keyboard (1983–1987)
*Fred Asp: trommer (1985–1988)

## Utgivelser
**Album**
**[[Rasera]] – 1983*
**[[Imperiet (mini-LP)|Imperiet]]* (mini-LP) – 1984
**[[Blå himlen blues]]* – 1985
**[[2:a augusti 1985]]* – 1985
**[[Synd (album)|Synd]]* – 1986
**[[Imperiet (album)|Imperiet]]* – 1988
**[[Tiggarens tal]]* – 1988

**Singler som Rymdimperiet**
**Vad pojkar vil ha* – 1981
**Alltid attack* (maxisingel)- 1982
**Felrättsnettheltfelrättsnett* – 1983

**Singler som Imperiet**
**Alltid rött alltid rätt*/*Den nya dansmusiken* – 1983
**Du ska va president*/*Kom kom* – 1984
**Du ska va president*/*Kickar* (maxisingel)- 1984
**Fred*/*Min maskin* – 1984
**Fred*/*Min maskin* (maxisingel) – 1984
**Märk hur vår skygga*/*[[Balladen om briggen «Blue Bird» av Hull]]* – 1985
**Var é vargen*/*De é inget under* – 1986
**Var é vargen*/*De é inget under*/*Vargen (dub)* (maxisingel) – 1986
**Peace*/*The wild world* – 1986
**Peace (remix)*/*The wild world*/*Blue heaven blues* (maxisingel) – 1986
**Saker som hon g'or*/*Offret* – 1987
**19hundra80sju*/*Rock´n´roll är död* – 1987
**...som eld*/*Kanonsång* – 1988
**Be the president*/*21st century sign* – 1985

## Eksterne lenker
*
Rasera

***Rasera*** er et album av Imperiet, utgitt i 1983. På CD-utgivelsen fra 1997 er også mini-LP-en *Imperiet* inkludert.

## Sporliste
# «Rasera» (3:39)
# «Tusentals hender» (4:12)
# «Vita febern»
# «Sjung inte falskt» (3:03)
# «Silver, guld och misär» (4:22)
# «Kom ihåg (den fria världen)» (2:30)
# «Guld och döda skogar» (3:01)
# «Blå från Berlin» (4:17)
# «Kontroll i Stockholm» (3:49)
# «Höghus, Låghus, Dårhus» (4:12)

## Eksterne lenker
*
Imperiet (mini-LP)

***Imperiet***, også kalt ***Mini-LP***, er en selvtitulert mini-LP utgitt av Imperiet i 1984. Albumet ble gjenutgitt sammen med *[[Rasera]]* i 1997 gjennom MNW.

## Sporliste

# «Det glittrar» &ndash; 4:02
# «Dekadanser» &ndash; 3:35
# «Kickar» &ndash; 5:07
# «Kriget med mej själv» &ndash; 4:28
# «Gigolo Blues» &ndash; 3:29
# «Jag kan inte leva utan dej» &ndash; 3:38

## Besetning

* Joakim Thåström &ndash; sang, gitar
* Christian Falk &ndash; bass, sang
* Gunnar «Gurra» Ljungsted &ndash; trommer
* Per Hägglund &ndash; saxofon, keyboard
* Stry Terrarie &ndash; sang, gitar

## Kilder
*
Blå himlen blues

***Blå himlen blues*** er det andre fullengdes studioalbumet fra Imperiet, utgitt i mars 1985.

## Sporliste
# «C.C. Cowboys» &ndash; 4:05
# «Århundradets brott» &ndash; 5:22
# «Sura-baya-Johny» &ndash; 3:45
# «Holländskt porslin» &ndash; 4:39
# «Tonårs Jesus» &ndash; 3:10
# «Blå himlen blues» &ndash; 2:12
# «Fat City» &ndash; 4:09
# «Moderna män» &ndash; 3:59
# «Fred» &ndash; 6:27

## Eksterne lenker
*
Sundsfjord kraftverk

**Sundsfjord kraftverk**  er et  vannkraftverk i Sundsfjorden i Gildeskål kommune i Nordland. Deler av nedslagsfeltet ligger i Beiarn kommune.

Kraftverket utnytter fallet på 317 meter fra reguleringsmagasinene Sokumvatnet og Langvann. Sokumvannet reguleres mellom 331 og 299 moh. Langvann reguleres mellom 331 og 299 moh. Det overføres også vann fra Arstaddalsdammen i Beiarn som reguleres mellom 333 og 299 moh samt fra et bekkeinntak.

Forså kraftverk leverer vann til Sokumvannet og Langvann kraftverk leverer vann til Langvannet.

Det er installert 3 francisturbiner hver på 32 MW og midlere årsproduksjon er på 535 GWh. Samlet nedslagsfelt er på 168 km²

Første aggregat ble idriftsatt februar 1961, andre aggregat i mai 1961. Tredje aggregat ble idriftsatt mai 1963.
 
Kraftverket ble bygget av Norsk Hydro AS, Sjøfossen Energi og Salten Kraftsamband. Viktigste grunn for byggingen var å sikre energi til Hydros smelteverk i Glomfjord. 

## Referanser


## Kilder
* 
* NVE vannkraftdatabase
* Salten Kraftsamband
Hind

**Hind** har flere betydninger.

* Hind (hunndyr) i gruppen drøvtyggere
* Et kallenavn for helikopteret Mil Mi-24
* Dansk slekt med forgreninger til blant annet Norge
* Catharina Hind
* Jens Hind
* Jens Vidar Hind
* Jens Pedersen Hind
* Knud Pedersen Hind
* Hind Laroussi, nederlandsk-marokkansk artist (fornavn)
Oldereid kraftverk

**Oldereid kraftverk** er et vannkraftverk i Misvær i Bodø kommune i Nordland. Kraftverket utnytter Oldereidvassdraget og øvre del av Skridelvvassdraget.

Kraftverket utnytter fallet på 321 meter fra reguleringsmagasinet Børnupen. Vanner reguleres mellom 320 og 308 moh. Det overføres også vann fra Gjømmervann og Mangevann. Gjømmervann reguleres mellom 398 og 389 moh. Mangevann reguleres mellom 472 og 465 moh.
Samlet nedslagsfelt er på 50 km².
 
Kraftverket eies av Salten kraftsamband og startet produksjonen i 1953.

Eier har fått konsesjon til ytterligere utbygging og vannene Tindvatn og Lurfjellskavlen vil bli overført til kraftverket. Det skal også bygges en kraftstasjon ved Svartevatn som vil bruke eksisterende overføringstunnel som vannkilde. Utbyggingen forventes å gi 14 GWh i økt årsproduksjon.

Kraftverket erstattet opprinnelig seks mindre elvekraftverk i området.
__NOTOC__
## Opprinnelig installasjon
Kommunene Bodø, Skjerstad, Fauske, Saltdal og Sørfold startet forhandlinger om bygging av en felles kraftstasjon i 1945. Det stod mellom alternativene Daja i Sulitjelmavassdraget eller Oldereidvassdraget, men kommunene greide ikke å komme til enighet. Det ble til at NVE måtte avgjøre valget. Beslutningen ble tatt i 1948 og størrelsen av anlegget bestemt av de retningslinjer som var satt opp for elektrisitetsforsyningen. Bare Bodø og Skjerstad godkjente avgjørelsen, og Salten Kraftlag ble stiftet i april 1949. Bodø kommune ble aksjonær med 90&nbsp;% eierskapet og Skjerstad med 10&nbsp;%.

Fra inntaket i Børnuppvatn ble det sprengt ut en driftstunnel med lengde 2600 m og tverrsnitt 5 m2. I Enghammeren ble det laget utjevningsbasseng med overgang til turbinrør som ligger langs fjellsiden. Rørledningen var 750 m lang og med en diameter på 1,35–1,1 m. Totalt nedslagsfelt var beregnet til 49,4 km². I kraftstasjonen ble det montert en peltonturbin for en netto fallhøyde på 298 m, som ble levert av Voith. Generatoren var på 14,0 MVA og levert av British Thomson Houston Co. Ltd.. Det var opprinnelig tre utgående kraftlinjer, to på 20 kV til Skjerstad og én linje på 60 kV til Bodø.

## Nytt kraftverk
Et nytt kraftverk sto ferdig i 2015. Det er koblet på den eksisterende rørgaten. En francisturbin på 15 MW sørger for en årlig produksjonsøkning på 7 GWh, til 72 GWh. Det er sprengt ut ny avløpskanal.

## Referanser


## Eksterne lenker
* 
* NVE vannkraftdatabase
* Salten Kraftsamband
* OneCo om nytt kraftverk
* Avisa Nordland
Atle Torbjørn Karlsvik

**Atle Torbjørn Karlsvik** (født 1957) er en norsk tidligere kontreadmiral. Han har vært sjef for Sjøkrigsskolen, skipssjef på MTB og skvadronsjef for den 22. MTB-skvadron. Han har dessuten vært sjef for Sjøoperasjonssenteret ved Fellesoperativt hovedkvarter.

## Militær karrière
Karlsvik begynte i 1976 på Sjøkrigsskolen. Han har hatt operativ tjeneste på MTB og fregatt. Han har blant annet vært skipssjef og skvadronssjef på den 22. MTB-skvadron og sjef for sjøoperasjonssenteret ved Fellesoperativt hovedkvarter.

Karlsvik har tre års utenlandstjeneste fra SACLANT. I 2000 gikk både Karlsvik på totalforsvarskurset på Forsvarets høgskole. Samme år ble Karlsvik utnevnt til sjef for Sjøkrigsskolen, og i 2002 ble han første sjef for Sjøforsvarets skoler, som da ble samlet under en sjef.

Da han den 2. september 2005 ble utnevnt til stillingen som kontreadmiral og sjef for fellsstaben i Forsvarsstaben, var det en nyopprettet avdeling. Fellesstaben har det overordnede driftsansvaret for Forsvarets fellesavdelinger, blant annet innen logistikk, kommando og kontroll.

## Annet
Utnevnelsen av Karlsvik som kontreadmiral var omstridt, da det ble stilt spørsmål om daværende forsvarsminister Kristin Krohn Devold var inhabil fordi hun var venn med Karlsvik og hadde deltatt på totalforsvarskurset samtidig som han.

Karlsvik ble i 2005 tiltalt for grovt bedrageri fordi han urettmessig skulle ha ført private middager, ferieturer og golfkurs på statens regning. Den 24. mai 2007 ble han frikjent på alle punkter i tiltalen. Påtalemyndigheten anket frifinnelsen inn for Gulating lagmannsrett, og den 29. februar 2008 ble han igjen blankt frifunnet for tiltalen.  Straffesaken var dermed rettskraftig avgjort.

Forsvarsdepartementet tok i tillegg ut sivil sak mot Karlsvik for at han skulle fradømmes stillingen  på bakgrunn av det påståtte økonomiske misligholdet. Den 7. april 2008 ble det inngått forlik mellom partene. Dette innebar at Karlsvik fratrådte sin stilling. Han måtte betale tilbake 240&nbsp;000 kroner, og beholdt full lønn på om lag 800&nbsp;000 kroner i ett år og sin tjenestebolig frem til den 30. juni 2011.

## Eksterne lenker
* Artikkel på Forsvarsnett om Karlsvik med karriereoversikt
* BT-artikkel om anklagene, november 2005
* Om frifinnelsen 

## Utmerkelser

Karlsvik har mottatt følgende utmerkelser:
* Forsvarsmedaljen
* Sjøforsvarets vernedyktighetsmedalje med tre stjerner
* Det militære marsjmerke i gull
* Infanterimerket i gull
* Norges idrettsforbunds idrettsmerke i gull

## Referanser